
					Sak nr.210: Pepperkakemannen

				

			

			
				
					I denne historien gjelder det å ha øynene med seg. På hver side er det en detektivoppgave. Spor og ledetråder finnes skjult i teksten og i bildene. Blir det vanskelig, kan du alltid bla videre og finne svaret på neste side.

				

			

			
				
					[image: ]
				

				
					[image: ]
				

				
					
						Vi påtar oss alle typer 

						spennende og farlige oppdrag.

						Løser store og små saker.

						Forsvunnet katt 

						eller stjålet lommebok? 

						Vi kan hjelpe.

						Prøv oss!

						Mystiske saker er vår 

						spesialitet!

					

				

				
					
						Bakergata 2, Elvestad • www.detektivene.no

					

				

				
					[image: ]
				

				
					[image: ]
				

				
					[image: ]
				

				
					[image: ]
				

			

			
				[image: ]
			

			
				[image: ]
			

			
				
					[image: ]
				

				
					
						Bli med og løs mysteriet!

					

				

				
					[image: ]
				

			

			
				[image: ]
			

		

	
		
			
				[image: ]
			

			
				[image: ]
			

		

		
			
				[image: ]
			

			
				[image: ]
			

			
				[image: ]
			

			
				
					Pepperkakebua 

				

			

			
				
					Om sommeren brukte det å være en is-kiosk  i den lille bua midt i Strandgata. Ellers i året var den stengt, men nå før jul var det en mann som solgte hjemmelagede pepperkaker der.

					Tiril og Oliver hadde kjøpt en boks dagen før, men den var allerede tom. Åtto hadde knasket  i seg de fleste av dem, så nå var de tilbake for   å kjøpe flere, men pepperkakebua var stengt.

					Straks tilbake! sto det på et skilt på disken, utenfor glassluka. En dame kom og stilte seg bak dem, slik at det ble en kø. Brøytebilen  kjørte forbi med skramlende kjettinger mens   de ventet. Damen bak dem i køen snudde seg og kikket etter den.

					«Det var på tide», sa hun. Det hadde snødd mye, men det var noen timer siden det hadde sluttet. 

					«Hvor lenge er ’straks’?» spurte Tiril da de hadde ventet i ti minutter.

					Oliver kikket på skiltet igjen. 

					«Det er noe som ikke stemmer», sa han. «Jeg er ikke så sikker på at Pepperkakemannen kommer tilbake.»

						Hva er det som ikke stemmer?

					 Baksiden

				

			

			
				
					Oliver løftet opp skiltet der detsto at Pepperkakemannen ville være straks tilbake.

					«Skiltet er jo helt nedsnødd», sa han. «Det må ha blitt satt her før det begynte å snø.»

					«Det var i natt», sa Tiril. Damen bak dem snøftet surt.

					«Jeg får bake pepperkakene mine selv», sa hun og marsjerte videre.

					«Kom», sa Tiril og dro Oliver med seg. «Vi undersøker.»

					De gikk rundt til baksiden av bua. Det var ingen spor i snøen. Bakdøra var stengt med kjetting og hengelås.

					«Det ser ut som om han har stengt for godt», sa Oliver.

					«Ikke så godt at ikke vi kan komme oss inn», sa Tiril.

						Hvordan kan Tiril og Oliver komme seg inn?

					«Låsen er solid, men kjettingen er ødelagt», forklarte Tiril og huket kjettingen ut gjennom åpningen i den ødelagte jernlenken. Det raslet da hun dro hele kjettingen løs.

					Oliver åpnet døra. Åtto og Tiril stakk hodene sine inn sammen med ham. På innsiden var det fryktelig rotete.

					«Jeg tror ikke det kommer til å bli stekt flere pepperkaker her», sa Oliver.

					Åtto bjeffet, som om han var enig og ble lei seg.

					Midt på gulvet lå det en haug med murstein. Tiril løftet opp en av dem.

					«Hvor kommer alle disse fra?» undret hun.

						Hvorfor tror ikke Oliver at det kommer til å bli stekt flere pepperkaker i bua?

						Kan du finne en 

						pepperkakegris?

						Hvor kommer alle mursteinene fra?

					Naboen

				

			

			
				
					Oliver løftet bort iskremplakaten.

					«Det er en åpning her!» utbrøt han. 

					«Et stort hull i veggen, inn til huset ved siden av!» De krøp sammen i åpningen og kikket inntil naboen.

					«Vet du hva jeg tror?» spurte Tiril.

					«Sikkert det samme som meg», svarte Oliver. «At Pepperkakemannen egentlig er en innbruddstyv.»

					«Han var ikke her for å selge pepperkaker», sa Tiril. «Han var her for å bryte seg inn hos naboen.»

					«Og jeg ser hva han har gjort der inne», sa Oliver.

						Hva har Pepperkakemannen gjort i nabohuset?

					Politi 

				

			

			
				
					Politiet kom ti minutter etter at Oliver hadde ringt. Fem minutter senere kom også søsteren til hun som eide huset.

					«Dorothea har reist på juleferie», sa hun. «Alle verdisakene hennesligger i safen.»

					«Den er låst», sa den ene politibetjenten. 

					«Tyven må ha låst den etter seg», sa den andre.

					«Kan du koden?» spurte den første politimannen. 

					«Slik at vi kan låse den opp og se om noe er borte.»

					Søsteren ristet på hodet.

					«Det er seks tall», sa hun. «Men det er bare Dorothea som kan koden.» 

					«Jeg tror jeg vet hva koden er», sa Tiril.

						Bla tilbake og se om du kan finne de seks tallene til koden!

					Tiril og Oliver tok med seg den ene politibetjenten inn i pepperkakebua og viste henne tallene på veggen. Hun ropte dem opp for den andre betjenten, som tastet inn tallene.

					«Det er riktig!» ropte han fra det andre rommet.

					De hørte at det knirket i hengslene da safen ble åpnet.

					«Den er helt tom!»

					Stemmen til Dorotheas søster hørtes gjennom hullet i veggen.

					«Jeg skjønner ikke», sa hun. «Hvordan kan koden ha kommet på avveie?»

					«Det kan vi fortelle», sa Oliver.

						Hvordan kan Pepperkakemannen 

						ha fått tak i koden?

